Fakta

Hvad er TikTok?

TikTok kan bedst forklares som et socialt medie, hvor brugerne kan dele korte videoer, gerne suppleret med tidens populære sange, som brugerne mimer eller danser til.

TikTok købte i november 2017 appen Musical.ly for op mod en 6,8 millarder kroner. 2. august 2018 blev de to apps slået sammen, og TikTok overtog dermed de mere end 200 millioner brugere af Musical.ly.

TikTok har i dag 1 milliard brugere og er især populær blandt børn og unge. TikTok er den internationale version af appen Douyin, som kun er tilgængelig i Kina. TikTok er ejet af den kinesiske virksomhed ByteDance, som er et af de højest vurderede techfirmaer i verden med en markedsværdi på over 500 milliarder kroner.

Vis mere